Vyhodnotenie
medzirezortného pripomienkového konania Návrhu koncepcie štátnej politiky vo vzťahu k deťom a mládeži do roku 2007.

P. č.	rezorty SR	Pripomienky	Stanovisko	
1.	Ministerstvo pre správu a privatizáciu národného majetku SR	nemá pripomienky		
2.	Ministerstvo spravodlivosti SR	nemá pripomienky		
3.	Ministerstvo pôdohospodárstva SR	nemá pripomienky		
4. 	Ministerstvo obrany	nemá pripomienky		
5. 	Úrad vlády SR – Inštitút pre aproximáciu práva	nemá pripomienky		
6.	Generálna prokuratúra SR	nemá pripomienky		
7. 	Odborový zväz pracovníkov školstva a vedy na Slovensku	nemá pripomienky		
8.	Ministerstvo práce, sociálnych vecí a rodiny SR	návrh uznesenia odporúčame doplniť v bode B.1 navrhovaný termín rozpracovania rezortných programov	Pripomienka akceptovaná	
9.		str.3 odporúčame adekvátnejšie konkretizovať hlavné a čiastkové ciele koncepcie v súlade s ich rozpracovaním na str. 13	Pripomienka akceptovaná, vo forme doplnenia uznesenia o vypracovávanie akčných plánov na jednotlivé roky plnneia	
10.		str.3 odporúčame doplniť jasné vymedzenie pojmu mládež pre účely koncepcie	V úvodnej časti koncepcie je jasná a najnovšia forma definície pojmu mládež: je to sociálna skupina vekovo vymedzená hranicou 26 roov, je charakterizovaná určitými spoločnými znakmi, ktoré vytvárajú jej biologicko-psycholgické, sociálno-ekonomické a ideovo-politické zvláštnosti....	
11. 		str.6 časť ochrana pojem „zvláštna starostlivosť“ upraviť na „špecifická starostlivosť“, ďalej slová „spoločensky málo prispôsobivých detí a mládeže“ navrhujeme vypustiť a nahradiť novým textom „preventívna ochrana pred vznikom, prehlbovaním alebo opakovaním porúch fyzického, psychického a sociálneho vývinu detí a mládeže“, ďalej navrhujem text doplniť o slová „týraním, pohlavným zneužívaním a šikanovaní“ (za slová „ochrana pred“)	Pripomienka akceptovaná	
12.		str.7 žiadame z textu vypustiť slovo „primerané“ a ponechať len slovo „podmienky“ s tým, že text sa doplní o slová „s dôrazom na individuálne a vekové osobitosti“, (za slovami „štátnej správy“)	Pripomienka akceptovaná	
13. 		str.8 odporúčame bod tri základných princípov štátnej politiky..... vypustiť alebo zmysluplne upraviť. Tento prispôsobivý princíp prevzatý z Koncepcie štátnej rodinnej politiky je do istej miery v rozpore s prvým princípom. Keďže nie je definovaná veková kategória mládeže samostatne možno spochybniť prevzatie zodpovednosti mládeže za seba v najširšom zmysle slova (nielen z právneho hľadiska) najmä, pred dosiahnutím plnoletosti	Uvedená formulácia je v súlade s prvým princípom koncepcie a to v tom, že jednou z foriem postupného začleňovania mládeže do života spoločnosti je aj vytváranie postoja vlastnej zodpovednosti za seba a svoj život.	
14. 		str.11 Spôsoby plnenia..... prvý odsek upraviť slovo „špeciálne“ na „špecifické“, slová „detí zo sociálne odkázaných rodín“ na „deti občanov, ktorí sa ocitli v hmotnej alebo sociálnej núdzi“	Pripomienka akceptovaná	
15.		str.12 tretí odsek upraviť slová „postavenie handikepovaných detí“ na „deti a mládež ohrozené sociálno-patologickými javmi, deti a mládež zdravotne postihnuté, deti a mládež zo znevýhodneného sociálneho prostredia“ a upraviť gestorstvo v poradí MŠ SR, MPSVR SR	Pripomienka akceptovaná	
16.		str.12 štvrtá odrážka vypustiť gestorstvo úlohy pre MPSVaR SR a nahradiť ho MŠ SR (náš rezort toto opatrenie upravené má)	Pripomienka neakceptovaná. V prípade, ak MPSVaR SR toto opatrenie upravené má, v budúcnosti bude možné uskutočňovať spoločné odpočty plnenia úlohy. Domnievame sa, že spoločné gestorstvo len skvalitní realizáciu úlohy.	
17. 		str.14 tretia odrážka text navrhujeme upraviť v závere nasledovne: „akceptovať a podporovať oblasť výchovy a pozitívneho formovania osobnosti vo výchovno-vzdelávacom procese“	Pripomienka akceptovaná	
18.		str.15 štvrtá odrážka navrhujeme vypustiť z gestorstva MPSVR SR, pretože táto úloha je výlučne v kompetencii MŠ SR	Pripomienka akceptovaná	
19. 		str.15 siedma odrážka navrhujeme upraviť text nasledovne: „iniciovať a podporovať výskum a rozvoj metód a foriem prevencie...“	Pripomienka akceptovaná	
20. 		str.16 druhý odsek, druhá veta celú vetu žiadame aktualizovať vo vzťahu ku Krátkodobému programu podpory zamestnávania mladých ľudí (KPPZML). KPPZML sa overoval v roku 2000 pilotne v šiestich okresoch SR. Po zhodnotení projektu na základe jeho dobrých výsledkov sa tento program realizuje v roku 2001 plošne v rámci celej SR.	Pripomienka akceptovaná	
21. 		str.17 druhý odsek za poslednú vetu tohto odseku navrhujeme doplniť tento text: „Na zlepšenie tohto stavu bol v rámci programu Leonardo da Vinci pre potreby služieb zamestnanosti a poradenstva v SR informačno-poradenský program Sprievodca trhom práce, ktorý bol odovzdaný v júni 2001 národnému úradu práce. V základnej ponuke sú postupy voľby povolania, špeciálne pre nezamestnaných, informácie o trhu práce, poradenstvo pri voľbe povolania a výbere zamestnania. Tento program je k dispozícii na informačno-poradenských strediskách, ktoré v súčasnosti fungujú pri KÚP. Neskôr sa plánuje jeho rozšírenie na OÚP.“	Pripomienka akceptovaná	
22. 		str.17 posledný odsek, na záver odseku doplniť: „MPSVR SR od marca 2001 realizuje twinningový projekt PHARE – CONSENSUS – Podporovanie zamestnávania zdravotne postihnutých osôb, cieľom ktorého je zlepšiť zamestnanosť zdravotne postihnutých občanov.	Pripomienka akceptovaná	
23.		str.17 druhá veta, upraviť pojem „mladiství“ na „mladí ľudia s neukončenou prípravou na povolanie“	Pripomienka akceptovaná	
24. 		str.19 siedma zarážka, navrhujeme slovo „a neživelne“ nahradiť slovom „cielene“	Pripomienka akceptovaná	
25. 		str.21 tretia zarážka, žiadame vyňať MPSVR SR z gescie opatrenia a nahradiť ho Národným úradom práce ako gestorom, nakoľko zameranie opatrenia je plne v jeho kompetencii a ponechať spolupracujúce orgány tak ako sú uvedené	Pripomienka akceptovaná	
26.		str.26 odporúčame v treťom bode nahradiť výraz „výchova k rodičovstvu“ výrazom k manželstvu a rodičovstvu a v časti Spôsoby plnenia štátnej politiky doplniť do predposledného bodu nasledovne: Naďalej rozvíjať kultúrno-osvetovú činnosť s akcentom na..... a prípravu na manželstvo a rodičovstvo“	Pripomienka akceptovaná	
27.		str.27 piata odrážka, navrhujeme z textu vypustiť slovo „liečené“, resp. upraviť na „liečebno-výchovné“, pretože gestorom aplikácie liečebných programov je rezort zdravotníctva	Pripomienka akceptovaná	
28.		k prílohe 6a):
str.6 a 7 opraviť text vo 4 odseku nasledovne: „v júni 1996 bola vládou SR prijatá Koncepcia štátnej politiky, ktorá definovala jej základné ciele a princípy....“	Pripomienka akceptovaná	
29.		k textu v poslednom odseku na str.6 a v prvom odseku na str.7 je potrebné doplniť zdroj informácií, z ktorých sa čerpali údaje o sociálno-ekonomickej situácii rodín v uvedených rokoch	Zdroj informácii je uvedený v časti „použitá literatúra“.	
30.		str.8 analogická pripomienka platí aj o relatívnych údajoch uvedených v prvom odseku, ktoré sú pravdepodobne čerpané z výskumu 	V zozname literatúry sú uvedené zdroje uvedených údajov.	
31.		str.83 ods.3, tretia veta, navrhujeme z textu vypustiť slovo „osobitých“ a nahradiť ho slovom „špeciálnych“. Ďalej navrhujeme z vety vypustiť slovo „handicapované“ a nahradiť slovom „postihnuté“	Pripomienka akceptovaná	
32.		str.86 štvrtá odrážka, žiadame text vypusti, právna úprava výživného je obsiahnutá v Zákone o rodine. V 3. časti – výživné v 1 hlave je upravené vzájomné vyživovanie rodičov a detí. vyživovacia povinnosť vyplýva priamo zo zákona. Rozsah vyživovacej povinnosti je vymedzený možnosťami a schopnosťami rodičov na jednej strane a odôvodnenými potrebami maloletého dieťaťa  na strane druhej. Výživné je osobným právom dieťaťa majetkovej povahy. Vymáhanie výživného upravuje OSP v ustanoveniach upravujúcich výkon rozhodnutia. Zákon o rodine veľmi podrobne upravuje oblasť výživného, zvlášť zodpovednosť rodičov na zabezpečenie riadnej výchovy a výživy, takže nemožno hovoriť o nedostatočnej legislatívnej úprave. Zákon nerozlišuje výživné pre rómske deti a ostatné deti. V takomto prípade by išlo o diskrimináciu.	Pripomienka akceptovaná	
33.		str.86 piata odrážka, žiadame text vypustiť, pretože v prípade neplnenia vyživovacej povinnosti, ak sa nezaopatrené dieťa nachádza v hmotnej núdzi, štát plní výživné namiesto povinného. Nárok dieťaťa prechádza na štát až do výšky poskytnutej dávky sociálnej pomoci (a nie dávky sociálnej starostlivosti), najviac vak do výšky súdom určeného výživného. Ak sa dávka sociálnej pomoci nevyužíva na účel, na ktorý je poskytovaná, príslušný orgán určí osobitného príjemcu.	Pripomienka akceptovaná	
34.	Ministerstvo financií SR	nesúhlasíme s tým, aby v predloženom koncepčnom materiály bola určená spoluúčasť MF SR na spôsob plnenia cieľov štátnej politiky konkrétnymi opatreniami (daňové úľavy, pracovné úľavy, legislatívne riešenie znevýhodnenia zamestnávateľov, ktorý zamestnávajú mladých ľudí po ukončení ústavnej výchovy, legislatívna úprava daňového a pracovného zvýhodnenia ďalšieho vzdelávania v zákone NR SR č. 366/1999 Z. z. o daniach z príjmov, v novele zákona č. 386/1997 Z. z. o ďalšom vzdelávaní a o zmene zákona NR SR č. 387/1996 Z. z. o zamestnanosti v znení zákona č. 70/1997 Z. z.), ktoré sa uvádzajú na str. 20 a 21 materiálu. Uvedené okruhy sú len vytrhnuté z celého komplexu daňovej sústavy a takýmto diferencovaným prístupom vo vzťahu len k určitým skupinám občanov problematiku daní nie je možné riešiť. Žiadame preto vypustiť text a gestorov uvedených v poslednom odseku na str. 20, prvom odseku na str. 21 a druhom odseku na str. 21. Túto pripomienku považujeme za zásadnú a trváme na jej zapracovaní.	Pripomienka akceptovaná	
35.	Ministerstvo kultúry SR	navrhujeme upraviť údaj v predposlednom odseku druhej strany predkladacej správy, kde sa uvádza, že II. Národná konferencia o mládeži sa konala v máji 2001, konala sa 19. júna 2001.	Pripomienka akceptovaná	
36.		z rokovania zo sekcie Životný štýl II. Národnej konferencie o mládeži vyplynul záver, že charakteristika problematiky životného štýlu a voľného času nepostihuje danú problematiku v dostatočnej miere: zameriava sa jednostranne na fyzické zdravie a problémy životného prostredia, nezohľadňuje vplyv iných činiteľov na životné utváranie životného štýlu mladých ľudí, ako je napr. rodina, kultúrne činitele, sociálno-patologické javy ap. Preto bola v rámci sekcie vytvorená iniciatívna skupina, ktorá sa pokúsi túto časť preformulovať.	Návrhy iniciatívnej skupiny boli do koncepcie zapracované 	
37.	Ministerstvo zdravotníctva SR	v texte na str. 22 v kapitole Životný štýl nahradiť slová „zdravotnícka starostlivosť“ slovami „zdravotná starostlivosť“ 	Pripomienka akceptovaná	
38.		v kapitole Životný štýl – Spôsoby plnenia žiadame vypustiť bod pod 1. zarážkou – legislatívne zabezpečiť vykonávanie komplexnej zdravotnej starostlivosti o deti a mládež; gestor MV SR, MZ SR
odôvodnenie: podľa § 15 zákona č. 347/1990 Zb. o organizácii ministerstiev a ostatných ústredných orgánov štátnej správy v znení neskorších predpisov je MZ SR ústredným orgánom štátnej správy pre poskytovanie zdravotnej starostlivosti. Vykonávanie komplexnej zdravotnej starostlivosti o deti a dorast upravuje zákon č. 98/1995 Z. z. o Liečebnom poriadku v znení neskorších predpisov.	Pripomienka akceptovaná	
39.		žiadame vypustiť bod pod 2. zarážkou  kontrolovať výskyt a priebeh infekčných ochorení a zabezpečiť hromadné očkovanie detí; gestor. MZ SR
odôvodnenie: výskyt a priebeh infekčných ochorení sleduje praktický lekár pre deti a dorast, ktorý podáva hlásenie o výskyte infekčných ochorení príslušnému štátnemu zdravotnému ústavu. Vykonávanie očkovania detí a dorastu v SR je upravené zákonom č. 272/1994 Z. z. o ochrane zdravia ľudí v znení neskorších predpisov.	Pripomienka akceptovaná	
40.		v prílohe 6a) str. 89 sú uvedené úlohy pre MZ SR, ktoré žiadame vypustiť a nahradiť úlohami:
-	rozšíriť rozsah vzdelávania zdravotníckych pracovníkov poskytujúcich primárnu ambulantnú starostlivosť pre deti a dorast v sociálnej problematike prostredníctvom Slovenskej postgraduálnej akadémie medicíny, pracovných seminárov a odborných konferencií
-	zabezpečiť pravidelné návštevy praktických lekárov pre deti a dorast v predškolských zariadeniach a školských zariadeniach v obvode s cieľom sledovať hygienu prostredia, hygienu školského režimu a pravidelnej kontroly stravovacích zariadení
-	prostredníctvom existujúcej siete agentúr domácej ošetrovateľskej starostlivosti rozšíriť primárnu zdravotnú starostlivosť o deti a mládež v domácom prostredí, kvalitatívne tým zlepšiť poskytovanie zdravotnej starostlivosti pre deti a dorast a umožniť tým včasné zachytenie týraných, zneužívaných a zanedbávaných detí 	Pripomienka akceptovaná	
41.	Ministerstvo vnútra SR	žiadame vypustiť MV SR z gestorstva plnenia úloh uvedených v časti Využívanie voľného času, ato „legislatívne zabezpečiť vykonávanie komplexnej zdravotnej starostlivosti o deti a mládež“ a v časti Mobilita mládeže a Európska integrácia, a to „v rámci reformy zvýšiť kompetencie miest a obcí ....“, v ktorej odporúčame, aby gestorom bolo MŠ SR,
odôvodnenie: do návrhu zákona, ktorým sa zveria kompetencie obciam a samosprávnym krajom, ktorý pripravuje MV SR, sa prevezmú len tie kompetencie, ktoré sú obsiahnuté v koncepcii reformy verejnej správy, a ktoré navrhnú jednotlivé ministerstvá po prerokovaní s podpredsedom vlády pre ekonomiku a splnomocnencom vlády pre reformu  verejnej správy.	Pripomienka akceptovaná	
42.	Ministerstvo dopravy, pôšt a telekomunikácií SR	odporúčame doplniť tento materiál o harmonogram plnenia navrhnutých cieľov, alebo navrhované spôsoby plnenia cieľov štátnej politiky (v piatich častiach) doplniť okrem gestora úloh, aj o termíny 	Plnenie úloh sa bude kontrolovať v ročných intervaloch (viď návrh uznesenia vlády) a pri tejto kontrole sa budú hodnotiť všetky úlohy. Okrem toho návrh uznesenia vlády ukladá zodpovedným gestorom prijať vlastné harmonogramy plnenia úloh.	
43.		z dôvodu politickej nezrelosti navrhujem naďalej ponechať doterajší prístup k volebnému právu od 18 rokov veku	V koncepcii táto otázka nie je v polohe návrhu, ale len konštatovaním, že aj o tejto alternatíve sa diskutuje.	
44.	Ministerstvo zahraničných vecí SR 	str.8 v časti Základné princípy.... odporúčame bod 4 preformulovať v súlade s čl. 2 ods. 1 Dohovoru o právach dieťaťa (New York, 20. novembra 1989)	Pripomienka akceptovaná	
45.		v zmysle „Medzinárodného roka dialógu civilizácií OSN“, ako aj hlavnej priority UNESKO v oblasti kultúry – mnohotvárnosť kultúr a tolerancie - odporúčame:
medzi ciele štátnej politiky ako druhý bod na str. 32 materiálu zaradiť text „-vytvárať u detí a mládeže povedomie rôznorodosti a mnohotvárnosť kultúr, ako aj vzájomnej tolerancie kultúr sveta; podporovať kultúru mieru;
-vytvárať povedomie zodpovednosti a aktívnej spolupatričnosti s osudom národného aj svetového kultúrneho a prírodného dedičstva;“	Pripomienka akceptovaná	
46.		v stati Spôsoby plnenia cieľov preformulovať znenie posledného bodu na str. 33 na: „vytvárať u detí a mládeže povedomie rôznorodosti a mnohotvárnosť kultúr, ako aj vzájomnej tolerancie kultúr sveta; podporovať kultúru mieru.“ Ako gestora je potrebné uviesť „Sekretariát Slovenského výboru UNESKO/MZV SR“	Pripomienka akceptovaná 	
47.		aktualizovať informáciu o počte občianskych združení pôsobiacich v SR	V Koncepcii sú uvádzané počty občianskych združení detí a mládeže. Informácie sú zo zdrojom UIPŠ.	
48.		viackrát sú uvádzajú gestori mimovládne organizácie, domnievame sa, že úlohy štátnej politiky by mali byť ukladané predovšetkým štátnym orgánom	Koncepcia je širokým medzirezortným – prierezovým materiálom a na jeho plnení sa bude podieľať viacero inštitúcii – štátnych ako aj neštátnych.	
49.		terminologické nepresnosti:
výraz „telesne a psychicky postihnutí“ nahradiť „zdravotne postihnutí“; 
výraz „spoločensky málo prispôsobivé deti“ nahradiť „deti z málo podnetného prostredia, deti s rizikovým vývinom, alebo deti s rizikovým správaním“;
výraz „zvláštna starostlivosť“ nahradiť výrazom „špecializovaná starostlivosť v integrovanom prostredí“; a pod.	Pripomienka akceptovaná 	
50.	Ministerstvo výstavby a regionálneho rozvoja SR	v časti Vzdelávanie a výchova detí a mládeže, Spôsoby plnenia cieľov str.16 „v rámci neformálneho vzdelávania učiť mladých ľudí životnému štýlu a sociálnej orientácii“ upresniť o aký životný štýl a sociálnu orientáciu sa v procese neformálneho vzdelávania mienime usilovať	Základné ciele sú uvedené v základných princípoch štátnej politiky a v časti charakteristika problematiky.	
51.	Ministerstvo hospodárstva SR	navrhované opatrenia v častiach Spôsoby plnenia cieľov majú všeobecný charakter, je nutné ich formulovať do konkrétnych úloh aj s termínmi plnenia tak, aby priamo nadväzovali na Ciele štátnej politiky. 	Plnenie úloh sa bude v ročných intervaloch kontrolovať, úlohou zainteresovaných rezortov je rozpracovať uvedené úlohy na vlastné podmienky.	
52.		str.18 v časti „Práca, príprava na budúce povolanie...“ prvý a tretí odstavec spolu súvisia a mali by nasledovať po sebe hneď za druhým odstavcom, týkajúcich sa rovnosti príležitostí 	Pripomienka akceptovaná	
53.		v celej tejto časti nie je spomenuté MH SR, ktoré sa tiež podieľa na príprave budúceho povolania mládeže prostredníctvom riadenia SOU, navrhujeme túto skutočnosť zohľadniť v texte  aj v „Spôsoboch plnenia cieľov...“	Pripomienka akceptovaná	
54.	Ministerstvo životného prostredia SR	str.6 „ochrana znamená pôsobenie štátu... a to najmä... ochrana zdravia detí a mládeže a jej všestranná podpora...“ doplniť „...ochrana zdravia a životného prostredia detí a mládeže...“ i vzhľadom na konštatovanie na str.7 o nezastupiteľnosti úlohy prostredia na formovaní osobnosti človeka	Pripomienka akceptovaná	
55.		str.14 v cieľoch štátnej politiky do bodu 3 zakomponovať v „zmenách filozofie výchovy a vzdelávania aj zmenu v obsahu, metódach výchovy a vzdelávania smerom k zabezpečeniu cieľov udržateľného rozvoja“	Pripomienka akceptovaná	
56.		v časti Vzdelávanie a výchova mládeže, Spôsoby plnenia cieľov... str.15 doplniť v poslednom bode „...učenie mladých ľudí životnému štýlu a sociálnej orientácii v rámci neformálneho vzdelávania“ o prípravu (učenie) mladých ľudí k podpore činnosti (prostredníctvom správneho konania) súvisiacich s integrovanou starostlivosťou o rozvoj kvalitného života a kvalitného životného prostredia	Pripomienka akceptovaná	
57.		str.15 definovať ďalší cieľ, „posilniť systém environmentálneho uvedomenia a poznania trvaloudržateľného  rozvoja začlenením do študijných osnov	Pripomienka akceptovaná
		
58.		bod 3 str.15 doplniť znenie „...učiť obsahy založené na environmentálnych príkladoch využiteľných pre praktický život...“ (spolugestor MŽP SR)	Pripomienka akceptovaná	
59.		v cieli 9 na str.15 doplniť „vytvárať priestor a podmienky pre neformálne vzdelávanie...“	Pripomienka akceptovaná